NEADEKVATNO PREVOĐENJE KUR'ANSKE 
RIJEČI ZINA NA BOSANSKI 
I DRUGE JEZIKE 

U Kur'anu postoji jedna jedina riječ koja predstavlja nezakonit 

seksualni čin između muška i ženska 1 ona je zina. (17:32) Termin zina 
označava hotimični seksualni čin između muškarca 1 žene koji nisu u braku, 
nevezano da li je jedno od njih ili su oboje vjenčani s drugima. Dakle svejedno 
je da li je u pitanju preljub ili blud, zrna obuhvata oba pojma. Shodno tome u 
ajetima (24:2, 3) se pominju počinitelji takvog akta za muško pod nazivom 
zani, a za žensko pod nazivom zanija. Tako je na arapskom jeziku, međutim na 
bosanskom jeziku imamo dva različita termina za nezakonit seks osobe u 


braku 1 osobe koja nije u braku, pa tako u praksi razlikujemo dva pojma: 
preljub 1 blud. 


Preljub je kada se bračni partner upusti u izvanbračni seks ili 
vanbračnu ljubavnu vezu (preljubnik / preljubnica). 
Blud, s druge strane, predstavlja hotimični spolni odnos između nevjenčanih 
osoba suprotnoga spola, a učesnici se nazivaju bludnik 1 bludnica. U skladu sa 
iznesenim definicijama prijevodi ajeta u kojima se ističu riječi zina (nezakonit 
seks), zan1 (preljubnik/bludnik) 1 zanya (preljubnica/bludnica) su slijedeći: 


(17:32) I ne približujte se bludu / preljubu (zina)! Uistinu, to je nemoral 
i zao put. 


(24:2) Preljubnicu / bludnicu (zanija) 1 preljubnika / bludnika (zant): pa 
bičujte svako od njih dvoje pojedinačno stotinom udaraca; 1 neka vas zbog njih 


ne obuzme sažaljenje u vjeri Allahovoj, ako vjerujete u Allaha i Dan 
posljednji. I neka kažnjavanju njihovom prisustvuje skupina vjernika. 


(24:3) Preljubnik / bludnik (zant) neka ne ženi izuzev preljubnicu / 
bludnicu (zanija) ili mušrikinju; a preljubnica / bludnica (zanua), neka nju ne 
ženi, izuzev preljubnik / bludnik (zant) ili mušrik. A to je zabranjeno 
vjernicima. 


Kur'an je vrlo jasno i nedvosmisleno utvrdio bičevanje kao kaznu za 
preljub / blud 1 nije napravio razliku u tome da li je krivac u braku ili ne. 
Zanimljiva je činjenica da se zabluda oko ovoga održala bez ikakvog 
opravdanja ili lingvističkog autoriteta među pojedinim školama muslimanske 
vjerske misli. 


Temeljna je zabluda dakle da se ajet koji je predmet komentara bavi 
isključivo kaznom za neudate / neoženjene osobe, a da je kamenovanje na 
smrt kazna za udate / oženjene. Izgleda da ova zabluda potiče od nekoliko 
slučajeva zabilježenih u hadisu kada su okrivljene kamenovali do smrti, 
navodno po nalogu Poslanika, a.s. 


Kazna propisana ajetom (24:2) je stotinu udaraca bičem, bez razlike jesu 
li krivci u braku ili ne, ili jedan u braku, a drugi nije. Tako je bičevanje, a ne 
kamenovanje na smrt, prema ovom ajetu kazna propisana u islamu za preljub 
ili blud. Islam nije propisao ubijanje kao nužnu i bezobzirnu kaznu čak ni za 
zločine mnogo gore od preljube / bluda, kao što su neisprovocirana ubistva, 
oružana pljačka, izdaja države 1 remećenje mira na Zemlji. 


Iako je ekstremna kazna za ove zločine smrt, ipak je isplata krvarine u 
prvom slučaju (2:179), 1 zatvora ili protjerivanja za druge zločine (5:33), 
utvrđena kao alternativno rješenje. Drugdje u Kur'anu gdje se spominje kazna 
za nemoral robinje u braku (4:25), jasno je rečeno da će dobiti polovinu kazne 
propisane za slobodnu udatu ženu; a očigledno se kazna kamenovanjem na 
smrt ne može popoloviti. Sem toga, jednostavno je nezamislivo da je Poslanik 
a.s. postupao u suprotnosti sa jasnim 1 nedvosmislenim Božijim zapovijedima 
u ovom pogledu. Iz ajeta se vidi da premlaćivanje krivca ne bi trebalo biti 
toliko jako da izazove njegovu smrt ili da mu polomi kosti, nego da nanese bol 
samo koži kako riječ "bičujte" u ajetu pokazuje 1 kako se implicira u ajetu 
(4:25). 


